County Longford

County Longford er eit grevskap i Republikken Irland sentralt på Irland i provinsen Leinster. Med om lag 40 000 innbyggjarar er det eit av dei minste grevskapa på Irland. Det er administrative senteret er byen Longford.

County Longford grensar til Leitrim og Cavan i nord, Roscommon i vest og Westmeath i sør og aust. 

Det meste av Longford ligg i nedslagsfeltet til Shannonelva, som utgjer den vestlege grensa til grevskapet. Den store innsjøen Lough Ree ligg i Longford. Den nordaustlege delen av grevskapet høyrer derimot til nedslagsfeltet til elva Erne og mykje av Lough Gowna ligg òg i Longford. Typisk landskap i Longford er innsjøar, myrområde og beitemarker. Longford er generelt lågtliggande og det høgaste punktet er Carn Clonhugh i nordvest med ei høgd på 279 meter over havet. 

Det ligg fleire ruinar etter klostersamfunn ved Ardagh, Abbeylara, Abbeyderg, Abbeyshrule, Inchcleraun Island i Lough Ree og Inchmore Island i Lough Gowna.

Bortsett frå byen Longford finn ein følgjande byar og landsbyar i County Longford:
 Ballymahon
 Drumlish
 Edgeworthstown (or Mostrim)
 Granard
 Keenagh
 Lanesborough-Ballyleague
 Newtownforbes
 Moydow

Merknader

 Kjelder 

Denne artikkelen bygger på «County Longford» frå ,  den 25. oktober 2007.  

Bakgrunnsstoff

Longford